Xanthomonas
Xanthomonas on perekond kepikesekujulisi gramnegatiivseid baktereid sugukonnast Xanthomonadaceae. Nad kasutavad kulgemiseks polaarselt asetsevaid vibureid. Enamasti on bakteril üks vibur. Ksantomonadiinideks nimetatavate iseloomulike pigmentide tõttu on nad kollased. Nad on obligaatsed aeroobid. Perekonna liigid ja patovarid tekitavad mitmesuguseid taimehaigusi (bakterioose). Liigi Xanthomonas campestris mõnest tüvest saadakse ksantaani.